Document ID: 31982D0505

31982D0505
L 230/38
SLUŽBENI LIST EUROPSKE UNIJE
12.07.1982.
ODLUKA VIJEĆA
od 12. srpnja 1982.
o sklapanju Sporazuma o povremenom međunarodnom putničkom cestovnom prijevozu koji se obavlja autobusima (ASOR)
(82/505/EEZ)
VIJEĆE EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice, a posebno njegov članak 75.,
uzimajući u obzir prijedlog Komisije (1),
uzimajući u obzir mišljenje Europskog parlamenta (2),
uzimajući u obzir mišljenje Gospodarskog i socijalnog odbora (3),
budući da je Komisija u ime Europske ekonomske zajednice pregovarala s Austrijom, Španjolskom, Finskom, Norveškom, Portugalom, Švedskom, Švicarskom i Turskom o Sporazumu o povremenom međunarodnom putničkom cestovnom prijevozu koji se obavlja autobusima (ASOR) u skladu s uputama za pregovaranje koje je donijelo Vijeće;
budući da će ASOR olakšati obavljanje povremenih usluga prijevoza te će promicati turizam u zapadnoj Europi,
ODLUČILO JE:
Članak 1.
U ime Europske ekonomske zajednice odobrava se Sporazum o povremenom međunarodnom putničkom cestovnom prijevozu koji se obavlja autobusima (ASOR) zajedno s izjavama koje su priložene Završnom aktu.
Tekstovi navedeni u prvom stavku priloženi su ovoj Odluci.
Članak 2.
Predsjednik Vijeća pohranjuje akte predviđene u članku 18. Sporazuma (4).
Sastavljeno u Bruxellesu 12. srpnja 1982.

Labels: 8
15